Fidel Castro
Fidel Alejandro Castro Rúz ( audio) (13 Agosti 1926 - 25 Novemba 2016) alikuwa kiongozi wa Kuba tangu mwaka 1959 hadi 2006 akiwa waziri mkuu hadi 1976 halafu rais wa nchi.
Fidel Castro alisoma sheria kwenye chuo kikuu cha Havana akawa wakili kabla ya kujiunga na siasa ya mapinduzi.
Castro aliongoza harakati ya upinzani wa wanamgambo dhidi ya udikteta wa jenerali Fulgencio Batista tangu 1953.
Hatimaye mwaka 1958 alishinda jeshi la Batista aliyelazimika kukimbia nchi tarehe 1 Januari 1959.
Hivyo Castro akawa kiongozi mpya wa Cuba hadi mwaka 2006.
Castro hakukubaliwa na Marekani, hivyo akajiunga na siasa ya Umoja wa Kisovyeti dhidi ya Marekani.
Aliongoza harakati yake kuwa chama cha kikomunisti akatangaza ukomunisti mwenyewe.
Hata baada ya kuporomoka kwa ukomunisti kote duniani (1989) aliendelea kutawala kwa kufuata mfumo huo.
Baada ya upasuaji alioupata tarehe 31 Julai 2006 alikabidhi madaraka kwa mdogo wake Raul Castro.
Alifariki tarehe 25 Novemba 2016.
Jamii:Waliozaliwa 1926 Jamii:Waliofariki 2016 Jamii:Rais wa Kuba Jamii:Ukomunisti Jamii:Mapinduzi